CELEX: 62019TN0260
Language: fi
Date: 2019-04-12 00:00:00
Title: asia T-260/19: Kanne 12.4.2019 — Al-Tarazi v. neuvosto

24.6.2019   
            
            
               FI
            
            
               Euroopan unionin virallinen lehti
            
            
               C 213/62
            
         
      Kanne 12.4.2019 — Al-Tarazi v. neuvosto
      (asia T-260/19)
      (2019/C 213/61)
      Oikeudenkäyntikieli: englanti
      
         Asianosaiset
      
      
         Kantaja: Mazen Al-Tarazi (Shuwaikh, Kuwait) (edustajat: barrister G. Beck, barrister A. Khan ja solicitor S. Patel)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, ettei Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.1.2019 annetun neuvoston täytäntöönpanoasetuksen (EU) 2019/85 (1) 1 artiklaa eikä Syyrian tilanteen johdosta määrättävistä rajoittavista toimenpiteistä annetun neuvoston täytäntöönpanopäätöksen 2019/87 (2) 1 artiklaa sovelleta kantajaan;
               
            
                  —
               
               
                  kumoamaan neuvoston täytäntöönpanoasetuksen (EU) 2019/85 ja neuvoston täytäntöönpanopäätöksen 2019/87 kantajaa koskevilta osiltaan;
               
            
                  —
               
               
                  toteamaan, että kantajan nimi on poistettava neuvoston täytäntöönpanoasetuksen (EU) 2019/85 liitteestä (liitteessä oleva numero 266) ja neuvoston täytäntöönpanopäätöksestä 2019/87, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja esitti riittämättömät tai epäasianmukaiset syyt kantajan nimen merkitsemiselle [kyseiseen liitteeseen].
               
            
                  2)
               
               
                  Toinen kanneperuste, jonka mukaan kantajan nimen merkitseminen perustuu selvään tosiseikkojen väärinarviointiin, koska vastaaja ei ollut esittänyt esitettyjä tosiseikkoja koskevia sellaisia todisteita, jotka olisivat tukeneet tai oletettavasti tukeneet toteutettujen toimien perusteluja tai koska vastaaja oli tehnyt kohtuuttomia päätelmiä näistä tosiseikoista.
               
            
                  3)
               
               
                  Kolmas kanneperuste, jonka mukaan kantajan nimen merkitsemisellä kyseiseen liitteeseen loukataan hänen puolustautumisoikeuksiaan.
               
            
                  4)
               
               
                  Neljäs kanneperuste, jonka mukaan kantajan nimen merkitsemisellä kyseiseen liitteeseen loukataan kantajan omistusoikeutta, oikeutta käydä kauppaa ja suhteellisuusperiaatetta.
               
            
         (1)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.1.2019 annettu neuvoston täytäntöönpanoasetus (EU) 2019/85 (EUVL 2012, L 181, s. 4).
      
         (2)  Syyrian tilanteen johdosta määrättävistä rajoittavista toimenpiteistä annettu neuvoston täytäntöönpanopäätös 2019/87 (EUVL 2019, L 181, s. 13).